Burjassot arreplega jocs de taula, material escolar, contes i jocs per a portar la màgia de Nadal als afectats per la DANA
2025-07-24

L’Ajuntament de Burjassot posarà en marxa, una vegada més, el seu punt de recollida solidària en la Brigada Municipal d’Obres per a les i els afectats per la DANA. El punt estarà obert els dies 9, 10 i 11 de desembre en horari de 16.00 a 21.00 hores.

Totes les persones que així ho desitgen poden fer arribar al citat espai municipal jocs i joguets infantils i juvenils, en bon estat o nous i jocs de taula. A més, també es podrà aportar tot tipus de material escolar, com a llibretes, bolis, ceres, retoladors, regles, maquinetes, llapis, etc.

Així mateix, també es podran emportar contes i llibres (no enciclopèdies) destinats a totes les edats,

La Brigada Municipal d’Obres realitzarà el repartiment de tot l’arreplegat després de catalogar el material que reben i ateses les necessitats dels municipis afectats. La Brigada està situada en la c/ Pintor Goya, 10, cantonada amb el carrer Mare de Déu de la Cabeça.